Forsikringsplan for



**Forsikringsplan**

Jammerbugt Kommune forsikrer sine risici, i henhold til den nye forsikringsaftale, der blev indgået, efter det seneste forsikringsudbud i 2016 og som har virkning fra 1. januar 2017.

Jammerbugt Kommune selvforsikrer kun efter forudgående beslutning i hvert enkelt tilfælde.

**Intern selvrisiko på udvalgte forsikringsområder**

For at styrke risikostyringsindsatsen i Jammerbugt Kommune, både økonomisk og holdningsmæssigt, er der indført en intern selvrisiko på alle forsikringsområder på kr. 3.000, som betyder, at i forbindelse med en skade, fratrækkes denne selvrisiko. Målet med denne selvrisiko, er at motivere de skadesramte institutioner og afdelinger, til at forebygge, at skader og uheld sker og dermed tage aktiv del i risikostyringstankegangen i kommunen.

**Kommunen tegner herefter følgende forsikring:**

**Bygning/løsøre**

For at beskytte Kommunens aktiver bedst muligt, etableres forsikringsdækning som udgangspunkt efter fuld - og nyværdiprincippet.

Skader som krig, borgerlige uroligheder, jordskælv m.v. samt slid, gradvis forringelse, reparation, service og vedligeholdelse, korrosion, overbelastning af maskiner (maskinhavari), hører til de væsentligste skadeårsager, som ikke dækkes.

Der er tegnet forsikring som følgende:

|  |  |
| --- | --- |
| **Forsikringsprodukt** | **Selvrisiko** |
| **Bygningsforsikring:**  - Bygningsbrand inkl. el-skade  - Andens bygningsbeskadigelse  - Storm  - Brand og storm under ny-, om- og  Tilbygning – kr. 5.000.000 | Kr. 25.499  Kr. 25.499  Kr. 25.499  Kr. 25.499 |
| **Løsøreforsikring:**   * Løsørebrand inkl. el-skade * Løsøreindbrud * Løsørevand | Kr. 25.304  Kr. 25.304  Kr. 25.304 |

Generel selvrisiko på bygninger/løsøre pr. skadebegivenhed reguleres hvert år.

Forsikringen tegnes som hovedregel på ”fuld- og nyværdivilkår”. Fredede bygninger, skadede bygninger, bygninger der er bestemt til nedrivning samt bygninger, der er værdiforringet med mere end 30 % forsikres på de for bygningerne relevante vilkår, enten som 1. risikoforsikring eller som indeksreguleret sumforsikring. Hovedreglen er, at bygninger beregnet til nedrivning forsikres som indeksreguleret sumforsikring.

Afhængig af forsikringsselskabets præmieberegningsgrundlag anvendes i forhold til bygninger enten dennes genopførelsessum eller bygningsarealet. Genopførelsessummen fastsættes til de totale byggeudgifter ved bygningens genopførelse i samme skikkelse efter dagens priser inkl. moms. For momsregistrerede enheder fastsættes genopførelsessummer inkl. moms. Dog vil der være særlige genopførelsesværdier på de særlige forsikringsformer.

Bygningsarealet vil i almindelighed kunne opgøres på baggrund af BBR-registeret, der til enhver tid skal være ajourført.

For løsøre opgøres forsikringssummer, som udgangspunkt, ligeledes inkl. moms, mens forsikringssummer er ekskl. moms for momsregistrerede enheder. Det er til enhver tid den enkelte forvaltning eller decentrale enheds ansvar, at forsikringssummer er korrekte. Man kan indhente hjælp til fastsættelsen ved at kontakte Forsikringsenheden.

* Der er oprettet en fællespolice for ovenstående områder og med ovenstående dækninger.

Løsøresummerne for maskiner og inventar opgøres til nyværdi med, de samlede (gen)anskaffelsesudgifter i dagens priser inkl. eller ekskl. moms afhængig af, om forvaltningsområdet er momsregistreret eller ej. Maskiner og fast eller løst inventar, der anvendes til den i bygningen udøvede virksomhed, forsikres under løsøreforsikringsdelen.

**Entrepriseforsikring for nybygning, ombygning og tilbygning**

## Kommunen har valgt, at tegne en årsentrepriseforsikring som dækker overalt i kommunen ved nybyggeri, om. Og tilbygning, vedligeholdelsesarbejder samt bygge- og anlægsarbejder for entreprise med entreprisesummer op til kr. 25 mio. Den har følgende dækninger:

|  |  |  |
| --- | --- | --- |
| **Årsentrepriseforsikring** | | |
|  | **Sum** | **Selvrisiko** |
| Brand bygge-/anlægsarbejder | 25.000.000 | 25.000 |
| All risks for bygge-/anlægsarbejder | 25.000.000 | 25.000 |
| All risks for bestående bygninger | 2.000.000 | 25.000 |
| Entrepriseansvar | 10.000.000 | 25.000 |
| All risks for eksisterende løsøre | 1.000.000 | 25.000 |

**Individuelle entrepriseforsikringer for nybygning, ombygning og tilbygning**

I tilfælde af at man har en entrepriseforsikring som overstiger dækningerne på årsentrepriseforsikringen (25 mio. kroner), så skal der tegnes en individuel entrepriseforsikring.

Det samme gælder hvis den entreprise man skal i gang med indeholder farligt arbejde, såsom grundvandssænkning, pilotering, spunsning, eller nedrivning med stort nedrivningsmateriel, f.eks. ved sprængning. Disse risici er nemlig ikke omfattet af årsentrepriseforsikringen.

Der skal så tegnes en kombineret entrepriseforsikring, indeholdende de samme dækninger som på årsentreprisen ovenfor, men med de forhøjede summer og informationer, om de særlige risici, som gælder for denne entreprise.

Etablering af entrepriseforsikringer drøftes fra sag til sag med forsikringsadministrationen.

## All-risks dækning

Forsikringsenheden har efter forsikringsudbuddet i 2016, etableret forsikringsdækning på all risks området på udvalgte aktiver som følgende:

|  |  |  |
| --- | --- | --- |
| **Forsikringsprodukt** | | |
| **All risks forsikringer (brand, tyveri og vand)** | **Sum kr.** | **Selvrisiko kr.** |
| * Kunst Fredensdal 8, Brovst |  |  |
| * Turistkontoret løbende udstilling | 164.577 | 1.028 |
| * Kunst overalt i kommunen inkl transport | 1.003.141 | 1.003 |
| * Kunst Toftevænget byrådssal og kontor |  |  |
| * 2 malerier og 1 gobelin | 429.344 | 1.614 |
| * 2 nødgeneratorer (Toftevej og Borgervænget) | 536.681 | 5.016 |
| * 2 hjertestartere | 57.179 | 6.019 |
| * Transport |  | 1.505 |
| * IT servere |  |  |
| * Toftevej | 3.220.084 | 2.006 |
| * Borgervænget | 3.220.084 | 2.006 |
| * Danmarksgade | 1.083.393 | 2.006 |
| * IT kasko | 7.523.561 | 2.006 |
| * Borgmesterkæde Toftevej | 260.817 | 0 |
| * Løsøre i 2 trailere (VUF) inkl transport | 54.170 | 2.006 |
| * Ran og røveri af rede penge | I henhold til police | 0 |
| * Tyveri af rede penge | I henhold til police | 0 |
| * Se adresser i policen |  |  |



Forsikringerne dækker alle typer af skader, med enkelte undtagelser og inkl. brand- vand og tyveriskader.

## 

## Rede penge

Ved indbrudstyveri er erstatningen for rede penge i almindeligt gemme begrænset til kr. 5.000 jf. betingelserne. I en godkendt pengeboks er der på den almindelige løsøretyveriforsikring derudover en dækning på op til kr. 10.000

Der kan, for udvalgte områder, tegnes særskilt forsikring for ”Rede penge”, hvis tabet ved indbrud kan overstige kr. 30.000,- og ran/røveri 15 % af forsikringssummen, dog max. kr. 100.000,-. Dette aftales fra gang til gang med forsikringsadministrationen.



Kommunens kasseansvarlige personer sørger for, at kommunens pengebeholdninger, beholdninger af pengerepræsentativer og transporter aldrig overstiger forsikringssummerne.

**Ansvarsforsikring**

Forsikringsenheden har efter forsikringsudbuddet i 2016, etableret en erhvervs- og produktansvarsforsikring som følgende.

Ansvarsforsikringen omfatter samtlige aktiviteter i kommunen, herunder ansvaret som hus- og grundejer. Forsikringsselskabet behandler de erstatningskrav der rejse overfor kommunen berettiget eller uberettiget.

Forsikringen omfatter kommunens generelle ansvar, ansvar for personer udsendt efter Lov om Aktiv Beskæftigelsesindsats, samt ansvar for personer udsendt i henhold til integrationsloven.

|  |  |  |
| --- | --- | --- |
| **Ansvar** | | |
| **Forsikringssum kr. 25.000.000 i alt pr. forsikringsår herunder:** |  |  |
| **Indenfor summen på kr. 25.000.000 gælder følgende delsummer pr. skade og i alt pr. år:** |  |  |
|  | **Sum kr.** | **Selvrisiko kr.** |
| Behandling og bearbejdning under hvervets udførelse | 5.000.000 | 1.000 som en franchise pr. skade |
| Behandling og bearbejdning efter hvervets udførelse | 10.000.000 | 1.000 som en franchise pr. skade |
| Ingrediens og komponentskade | 10.000.000 | 1.000 som en franchise pr. skade |
| Ingrediens og komponenttab | 2.000.000 | 1.000 som en franchise pr. skade |
| Pludselig forurening | 5.000.000 | 1.000 som en franchise pr. skade |
| Fareafvægelse | 1.000.000 | 1.000 som en franchise pr. skade |
| Arbejdsgivers/praktikværts genstande | 10.000.000 | 1.000 som en franchise pr. skade |
| Arbejdsprøvning/praktik | 25.000.000 | 1.000 som en franchise pr. skade |
| Bygherreansvar | 10.000.000 | 1.000 som en franchise pr. skade |
| Entrepriseansvar | 5.000.000 | 1.000 som en franchise pr. skade |
| Godsansvar | 5.000.000 | 1.000 som en franchise pr. skade |
| Motorløb med crossmaskiner og go karts | 7.000.000 | 1.000 som en franchise pr. skade |
| Ejendomsoplysninger | 5.000.000 | 10.000 |
| Lægeattester | 1.000.000 | 1.000 som en franchise pr. skade |
|  |  |  |
| Gradvis forurening | 5.000.000 | 50.000 |
| Udg. efter forureningsuheld | 10.000.000 | 100.000 |
| Professionelt ansvar | 5.000.000 | 50.000 |
| Passageransvar | Se policen | 0 dog kr. 2.500 ved skade på håndbagage |
| Droner x 2 | Se policen | 10.000 |
| Privat løsøre og ansvar inkl. brand, vand, tyveri, el, simpelt tyveri og privat ansvar | 16.175.740 | 0 dog kr. 500 ved privat ansvar |
| Patientforsikring | 20.000.000 | 10.000 franchise |



**Beboerforsikringer**

Forsikringsenheden har etableret forsikringsdækning for beboere med en kombineret ansvars- og løsøreforsikring. Forsikringen er en frivillig ordning for de beboere der ønsker at være omfattet af forsikringen.



**Patientskadeforsikring**

Der er, tegnet forsikring som skal dække patientskader der opstår under kommunens forskellige sundhedsordninger, herunder skoletandplejen.

**Søforsikring**

Forsikringsenheden har efter forsikringsudbuddet i 2016, etableret forsikringsdækning for søfartøjer som følgende:

|  |  |  |  |  |
| --- | --- | --- | --- | --- |
| **Søforsikringer**   |  | | --- | | Alaska ansvarsforsikring | |  | |  | | **Selvrisiko**  Kr. 7.500 |

**Kriminalitetsforsikring**

Forsikringsenheden har efter forsikringsudbuddet i 2016, etableret forsikringsdækning for kriminalitet begået af Kommunens ansatte, hvor Kommunen enten bliver pålagt et erstatningskrav fra 3. mand eller hvor ansatte har begået økonomisk kriminalitet mod Kommunen. Forsikringen er tegnet som følgende:

|  |  |
| --- | --- |
| **Kriminalitetsforsikring**  Sum kr. 2.000.000 | **Selvrisiko:**  Kr. 3.000 |

**Arbejdsskadeforsikring**

Arbejdsskader erstattes i henhold til Lov om Arbejdsskadeforsikring for samtlige ansatte i Jammerbugt Kommune, herunder personer udsendt efter Lov om Aktiv Beskæftigelsesindsats og Integrationsloven.

Skader på f.eks. beklædningsgenstande og andet personligt udstyr, bortset fra briller og kontaktlinser, er ikke omfattet af arbejdsskadeforsikringen.

Der er tegnet følgende forsikringer på arbejdsskadeområdet:

|  |  |
| --- | --- |
| **Katastrofedækning arbejdsskader**  I tilfælde af at mere end en person kommer til skade ved samme begivenhed: | **Selvrisiko:**  Kr. 2,5 mio. |



**Motorkøretøjsforsikring**

Forsikringsenheden har efter forsikringsudbuddet i 2016, etableret forsikringsdækning for motorkøretøjer som følgende:

|  |  |
| --- | --- |
| **Forsikringsprodukt** | **Selvrisiko** |
| **Autoforsikring:**  - Motoransvar  - Kasko- og brand | Kr. 5.000  Kr. 5.000 |

Der tegnes altid ansvarsforsikring med dækning svarende til bestemmelserne i Færdselsloven for:

* indregistrerede motorkøretøjer
* traktorer
* selvkørende arbejdsmaskiner over 15 hk.
* Knallerter inkl. knallert 45.

Der tegnes som udgangspunkt ansvarsforsikring og endvidere som hovedregel kasko- og brandforsikres.

Forsikring etableres som en stor fællespolice og forsikringsenheden forestår vedligeholdelse af police oplysninger, herunder tilgange og afgange for disse køretøjer og derfor skal der, hver eneste gang der købes nyt, eller afhændes et motorkøretøj, gives meddelelse herom til forsikringsenheden.

**Skovbrandsforsikring**

Forsikringsenheden har efter forsikringsudbuddet i 2016, etableret forsikringsdækning for kommunens skove, som følgende:

|  |  |
| --- | --- |
| **Skovbrandsforsikring**  Bjergfyr og lignende 75 heltar  Gran og fyr 100 hektar  Skovbrand sum kr. 2.372.429  Genbeplantnings- og oprydningsomk. sum kr. 4.223.225  Steder:  Aabyskoven  Udklit plantage  Klim Bjerge | **Selvrisiko**  **Kr. 25.079**  **Kr. 25.079** |



**Tjenesterejser**

Der tegnes en kollektiv rejseforsikring for ansatte, byrådsmedlemmer, medrejsende konsulenter, frivillige (hvor der er nytte af arbejdet), ægtefæller/samlever og børn der rejser i tjenstligt ærinde uden for Danmarks grænser.

Forsikringen tegnes endvidere for andre personer, der deltager i tjenstlige rejser, og hvor Kommunen betaler den pågældendes rejse.

Forsikringen omfatter bl.a. syge- og hjemtransport, samt ulykkesforsikring.

Forsikringen er tegnet som følgende:

Rekvirering af forsikringsbevis ved tjenesterejser, samt indberetning af antal rejsedage samt hvilket land der besøges skal ske til Forsikringsenheden inden rejse påbegyndes.

**Øvrige ekstraordinære risici**

Korttidsforsikringer kan tegnes ved akut opståede risici af specielt art, f.eks. hvor muligheden for væsentlige økonomiske tab er til stede. Der kan endvidere tegnes specielle forsikringer, som den enkelte institution måtte ønske og indenfor institutionens eget budget. I hver enkelt tilfælde kontaktes Forsikringsenheden.

**Forsikringsudvalg**

Kommunen holder løbende forsikringsudvalgsmøder. Udvalget mødes efter behov, men minimum 1 gang årligt. Forsikringsudvalget består af kommunens forsikringsansvarlige under forsikringsenheden og kommunens økonomiafdeling og på møderne deltager desuden kommunens forsikringsmægler og forsikringsselskabet, som kommunen samarbejder med.

Ansvaret for mødeindkaldelse og udfærdigelse af dagsorden er kommunens. På mødet drøftes kommunens skadeudvikling, risikostyringstiltag, samt police- og skadeadministration i øvrigt. På mødet deltager kommunens forsikringsmægler som rådgiver for kommunen, mens kommunens forsikringsselskab, fremkommer med en vurdering af skadeudviklingen. På mødet kan desuden deltager andre personer fra den kommunale organisation, som har særlige problemstilling, man ønsker drøftet med de forskellige parter.